
MEMENTO
Referitor: Ordinul pentru aprobarea Regulilor privind decontarea lunară a obligaţiilor de plată în piaţa de echilibrare şi a dezechilibrelor părţilor responsabile cu echilibrarea nr. 115/2014
În urma aprobării ordinului sus menţionat, Compania Naţională de Transport al Energiei Electrice Transelectrica SA, Societatea Operatorul Pieţei de Energie Electrică şi Gaze Naturale “OPCOM” SA, operatorii de distribuţie concesionari şi producătorii care îndeplinesc funcţia de operator de măsurare pentru unităţile de producere proprii au obligaţia întocmirii procedurilor privind desfăşurarea activităţilor ce le revin, cu evidenţierea mecanismelor de verificare aferente operaţiunilor derulate, stabilite în urma unui proces de consultare publică. Acestea trebuie publicate pe site-urile operatorilor, cu cel puţin 15 zile înainte de intrarea în vigoare a ordinului.

Dorim să vă reamintim pe această cale necesitatea întocmirii procedurilor referite, precum şi agrearea lor în urma consultării publice, astfel încât să nu se depăşească termenul stipulat în reglementarea emisă de ANRE (cel târziu 14 februarie 2015).

